Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3959

p) mérgezés gyanúja esetén: — a májat, kb. háromszáz gramm gyomortartalmat (kisállatból az egész gyomrot, tartalmával), esetleg lekötött bélszakaszt tartalmával, az egyik vesét és — ha lehetséges — vér- és vizeletmintát, baromfiból a felbontatlan begyet, a zúzógyomrot, valamint a májat, — az esetleg elváltozott (kimaródott, elszíneződött) köztakaró vagy emésztőcső részeket, — nehézfém és egyéb toxikus elemek okozta mérgezés gyanúja esetén az előbbieken kívül az állat fejhúsából, combjából és vesepecsenyéjéből lehetőleg ötszáz-ötszáz gramm húst, — a mérgezésre gyanús állat által utoljára fogyasztott eleségből és takarmány-kiegészítőből (takarmánysó, premix stb.) mintegy ötszáz-ötszáz gramm mennyiséget, — a beküldő által esetenként szükségesnek tartott további szerveket, illetve anyagokat (pl. vizet);

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes